I 2002 la han ut på «Berserk II», sammen med Alex Rosén, Espen Tarberg og David Mercy som besetningsmedlemmer. Turen gikk til Svalbard og Nordpolen der målet var å seile i vikinghøvdingen Ottars kjølvann og å seile lengst mulig nord mot polisen. Opptakene fra turen ble til dokumentarserien som ble sendt på NRK i 2003. Underveis fikk de trøbbel med myndighetene i Finnmark etter at en av deltakerne hadde hatt ulovlig nærkontakt med isbjørn. Andhøy utgav også bok fra turen.